സ്വന്തം കാലില് പറക്കാന് നിര്മിത ബുദ്ധി കോഴിക്കോട് വിവാഹ പാര്ട്ടികളിലും പൊതുപരിപാടികളിലുമെല്ലാം ആകാശക്കാഴ്ചകള് തേടുന്ന ക്യാമറക്കണ്ണുകള് ഇന്ന് സുപരിചിതമാണ്. മൂളിപ്പറന്ന് കാഴ്ചകള് ഒപ്പിയെടുക്കുന്ന ഡ്രോണുകള് ഇനി സ്വന്തം കാലില് പറക്കും. യുഎല് സൈബര് പാര്ക്കിലെ ആക്ഷന്ഫൈ ടെക്നോളജീസും എഎക്സ്എല് ഡ്രോണ്സും ചേര്ന്നാണ് നിര്മിത ബുദ്ധിയുപയോഗിച്ചുള്ള ഡ്രോണുകള് നിര്മിക്കുന്നത്. നിലവില് അമേരിക്കയിലേക്കുള്ള കയറ്റുമതിയാണെങ്കിലും സാങ്കേതിക വളര്ച്ചക്കൊപ്പം കേരളത്തിലും ഇവ സജീവമാകും. താഴെനിന്ന് മനുഷ്യന് നിയന്ത്രിക്കുന്നതാണ് നിലവിലുള്ള ഡ്രോണുകളുടെ രീതി. നിര്മിതബുദ്ധികൂടി ചേരുന്നതോടെ മനുഷ്യസഹായമില്ലാതെ ഉയര്ന്നും താഴ്ന്നും പറക്കാനും ദൃശ്യങ്ങള് പകര്ത്താനുമെല്ലാം ഡ്രോണുകള്ക്കാകും. വിവിധ മേഖലകളിലുള്ള നിരീക്ഷണാവശ്യങ്ങള്ക്കാണ് നിര്മിത ബുദ്ധിയുള്ള ഡ്രോണുകള് പ്രധാനമായും ഉപയോഗിക്കുക. നിര്മാണ പ്രവര്ത്തനങ്ങള്, റെയില്വേ, സുരക്ഷാ മേഖലകള് എന്നിവിടങ്ങളിലെല്ലാം ഇവ ഉപയോഗപ്പെടുത്താനാകും. സോഫ്റ്റ്വെയറില് നല്കുന്ന സമയക്രമയത്തിന്റെ അടിസ്ഥാനത്തില് കാര്യങ്ങള് കണ്ടറിഞ്ഞ് ചെയ്യാന് പുതിയ ഡ്രോണുകള്ക്കാകും. ടേക്ക് ഓഫ്, ചാര്ജിങ് എന്നിവയിലെല്ലാം സ്വയംപര്യാപ്തമാകുന്നതോടെ ഈ ഡ്രോണുകള് സാങ്കേതിക മേഖലയില് തരംഗം സൃഷ്ടിക്കുമെന്ന് ആക്ഷന്ഫൈ ടെക്നോളജീസ് സെന്റര് ഹെഡ് രജീഷ് മണിഞ്ചേരി പറഞ്ഞു. സോഫ്റ്റ്വെയറുകള്ക്ക് അനുസൃതമായി കസ്റ്റമൈസ് ചെയ്ത് നല്കാനും പൈലറ്റ് ലൈസന്സ് നേടാനും തങ്ങള് സഹായിക്കുന്നുണ്ടെന്ന് എഎക്സ്എല് ഡ്രോണ് ഡയറക്ടര്മാരായ ജോസഫ് പുഞ്ചവയലും റോബിന് സഖറിയാസും പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് രോഗമുക്തി 1798, ടിപിആര് 15.17 ശതമാനം 1735 പേര്ക്ക് കോവിഡ്